S'amplia una setmana el termini per a la inscripció dels comerços en el programa 'Xecs-consum'
02 març 2021

## S'amplia una setmana el termini per a la inscripció dels comerços en el programa 'Xecs-consum'02 març 2021Última actualització: 14 juliol 2025

![](../gestion/img/d859d63ef88ffe8374075f7154b617d131693cf745dbac603ff3e887b9dbd883.jpeg)  
  

L’Ajuntament de Gandia, en col•laboració amb les entitats empresarials i comercials de la ciutat, ha decidit ampliar en una setmana, fins el diumenge 7 de març, el termini per a inscriure’s en la iniciativa de suport al comerç local anomenada «Xecs Consum». Iniciativa a la que s’han adherit ja 350 comerços.

Es tracta d’una proposta de suport al comerç local, amb independència que estiguen o no associats, basada en estímuls econòmics directes. L’objectiu és que se subvencionarà part de la compra efectuada pel consumidor en alguns comerços locals de Gandia prèviament adherits i contemplats en un llistat d’activitats determinat per a aquesta primera acció.

Per tant, i per a poder dur endavant els processos administratius corresponents, els comerços interessats en participar d’aquesta iniciativa han d’emplenar un formulari disponible a l’enllaç [www.urbalabgandia.com/xecsconsum](http://www.urbalabgandia.com/xecsconsum).

Per a ampliar informació o resoldre qualsevol dubte poden cridar al telèfon **96 295 96 97** ó enviar un correu a [xecsconsum@gandia.org](mailto:xecsconsum@gandia.org). 

Cal recordar, que poden participar-hi els comerços amb establiment obert al públic de fins a 10 treballadors i que es dediquen a la venda en per menor de les activitats comercials tipificades per a aquesta primera edició.

En futures accions s’anirà remodelant la iniciativa incloent-hi sectors en funció de les necessitats urgents.

[Twittear](https://twitter.com/share)